মহাচক্রী তার প্রয়াত বাবা রাজা ভূমিবল প্রতিষ্ঠিত ‘রয়েল চাইপাতানা ফাউন্ডেশন’-এর অর্থায়নে বাংলাদেশে বাস্তবায়নাধীন বেশ কিছু প্রকল্প পরিদর্শন করবেন। এর মধ্যে রয়েছে স্কুল শিক্ষার্থীদের জন্য নেওয়া জনস্বাস্থ্য ও স্যানিটেশন প্রকল্প এবং বাংলাদেশ কৃষি উন্নয়ন করপোরেশনের অধীনে কৃষকদের জন্য টেকসই কৃষি প্রকল্প ও সুবিধাজনক অর্থনীতি শিক্ষাকেন্দ্র। আগামী ৩০ মে তিনি চট্টগ্রামের টাইগার পাসে পরিবেশ ও বন মন্ত্রণালয়ের সহযোগিতায় চট্টগ্রামে পাহাড় ক্ষয় প্রতিরোধে একটি নতুন পরিবেশ সংরক্ষণ প্রকল্প উদ্বোধন করবেন।